Gedagte vir die dag: Onkruid – plesierFoto: Namakwa Toere “Vir die mens is daar niks goeds onder die son nie, behalwe om te eet en te drink en vrolik te wees, en dat vreugde hom begelei onder al sy geswoeg tydens die lengte van sy lewe wat God hom onder die son gee.” (Lukas 8:15) Nog ’n deel het geval waar dorings opgeskiet en die nuwe blare versmoor het. (Lukas 8:7) Jesus het gesê die saad wat tussen die onkruid val, dui op dié wat die woord hoor, maar as gevolg van die sorge en die rykdom en die genietinge van die lewe word dit naderhand verstik en skiet dit nie saad nie. Kom ons dink ’n oomblik na oor genietinge. Om die lewe te geniet is ’n gawe uit God se Hand. ’n Mens dink aan die Prediker wat geskryf het: “Vir die mens is daar niks goeds onder die son nie, behalwe om te eet en te drink en vrolik te wees, en dat vreugde hom begelei onder al sy geswoeg tydens die lengte van sy lewe wat God hom onder die son gee” (8:15). Christene mag nooit teen genieting wees nie. Dit is God se wil vir hulle lewe. Persoonlik dink ek dat dit juis ’n Christen is wat die lewe werklik kan geniet sonder die negatiewe gevolge van die sonde. Maar daar is ongelukkig ’n negatiewe kant aan genietinge. Plesiersoekers wat plesier hulle god maak, dryf die Here uit hulle lewe uit. Jesus praat van mense wat besig is met dinge wat hulle siel vernietig. Daar is mense wat hulle genietinge soek in dinge soos dronkenskap, dwelms, dobbel, seksuele wellus, en dies mees. Ware plesier is vervulling van liggaam, siel en gees. Wie sodanige plesiere dus najaag, is altyd leër ná die tyd as voor die tyd. Maar daar is ook ander plesiere wat ons kan verstrik, soos sport, speletjies, partytjies of ander vorme van vermaak. Wanneer sport vir jou belangriker word as jou verhouding met God, sal die woord van God nie tot volle groeikrag in jou kan kom nie. Ons kan slegs die lewe werklik geniet as die Here vir ons Nommer Een is.